**Lósy-Schmidt Ede**

Lósy-Schmidt Ede (Sepsiszentgyörgy, 1879. október 27. – Budapest, 1948. április 6.) műépítész, technikatörténész, tudományszervező, a Magyar Műszaki Múzeum alapítója.

Középiskolái tanulmányait a szülővárosában lévő Székely Mikó Kollégiumban végezte. Felsőfokú tanulmányait a budapesti Királyi József Műegyetem műépítészeti szakosztályán kezdte majd, 1898-tól Darmstadtban folytatta, ahol 1906-ban mérnöki oklevelet szerzett, majd hosszabb ideig tanársegédként működött. Ezután Boroszlóban, Katowicében és Krakkóban építkezéseket vezetett, majd 1908-tól a Magyar Államvasutak nagyszombati hídosztályának volt munkatársa.

1926-ban a Debreceni Egyetem bölcsészdoktori oklevelet szerzett, 1937-ben a Budapesti Tudományegyetemen magántanárrá habilitálták.

1918-tól 1939-ig a Magyar Mérnök- és Építész-Egylet könyvtárosa. Megszervezte az egylet technikatörténeti gyűjteménytárát. Ezen gyűjtemény képezte az anyagát az 1935-ben alapult első Országos Magyar Műszaki Múzeumnak, mely ekkor a MÁV-ba olvadt Déli Vasút Mészáros utcai épületében kapott helyet és Lósy-Schmidt igazgatásával működött, míg 1939-ben Kassára szállították és ott nyoma veszett.

Forrás: https://hu.wikipedia.org/wiki/Lósy-Schmidt\_Ede